

**Шал ақын ауданы бойынша жер салығының базалық төлемақысын түзету туралы**

***Күшін жойған***

Солтүстік Қазақстан облысы Шал ақын аудандық мәслихатының 2009 жылғы 25 желтоқсандағы N 20/10 шешімі. Солтүстік Қазақстан облысы Шал ақын ауданының Әділет басқармасында 2010 жылғы 1 ақпанда N 13-14-93 тіркелді. Күші жойылды - Солтүстік Қазақстан облысы Шал ақын ауданы мәслихатының 2015 жылғы 31 наурыздағы N 36/15 шешімімен

      Ескерту. Күші жойылды - Солтүстік Қазақстан облысы Шал ақын ауданы мәслихатының 31.03.2015 N 36/15 шешімімен (қол қойылған күннен бастап қолданысқа енгізіледі).  
      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы № 148 Заңының 6-бабы 1-тармағы 13) тармақшасына сәйкес, "Бюджетке төленетін салықтар және басқа да міндетті төлемдер туралы" Қазақстан Республикасының 2008 жылғы 10 желтоқсандағы № 99–IV Кодексінің 387-бабы 1-тармағына сәйкес, аудан әкімінің аймаққа бөлу және ұсыну сұлбасының негізінде аудандық мәслихат **ШЕШТІ**:  
      1. "Бюджетке төленетін салықтар және басқа да міндетті төлемдер туралы" Қазақстан Республикасының 2008 жылғы 10 желтоқсандағы № 99–IV Кодексінің 378, 379, 381, 383-баптарымен белгіленген жер салығының төлемақылары:  
      1) 378-бабы бойынша "Ауыл шаруашылығы тағайындау жеріне базалық салық төлемақылары" – 50 пайызға;  
      2) 379-бабы бойынша "Жеке тұлғаларға ұсынылған ауыл шаруашылығы тағайындау жеріне базалық салық төлемақылары" – 50 пайызға;  
      3) 381-бабы бойынша "Елді мекендердің жеріне (үй жанындағы жер телімдерін қоспағанда) базалық салық төлемақылары" – 50 пайызға;  
      4) 383-бабы бойынша "Елді мекендерден тыс орналасқан өнеркәсіп жеріне базалық салық төлемақылары" – 50 пайызға жоғарылатылсын.  
      2. "Шал ақын ауданы бойынша жер салығының базалық төлемақысын түзету туралы" аудандық мәслихаттың 2004 жылғы 28 қаңтардағы сессиясының № 5/3 шешімінің күші жойылды деп танылсын.  
      3. Осы шешім алғаш ресми жарияланған күннен кейін он күнтізбелік күн өткен соң іске енгізіледі.

|  |  |
| --- | --- |
| *Аудандық мәслихаттың* *ХХ сессиясының төрағасы* | *З. Құрманқұлов* |
| *Аудандық мәслихаттың* *хатшысы* | *Н. Дятлов* |
| *"КЕЛІСІЛДІ"* *Шал ақын ауданы бойынша* *салық басқармасы*  *бастығының орынбасары* *2009 жылғы 25 желтоқсан* | *С. Мұқанов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК